**Ferieregler for nyuddannede eller ved jobskifte**

Hvis du ikke har optjent ferie i Herlev Kommune fordi du er nyuddannet eller har skiftet job fra en anden arbejdsgiver skal du være opmærksom på, at du ikke får løn i ferien.

Det gælder også hvis du blev ansat sidste år.

Optjening af ferie sker i et kalenderår – som går fra 1. januar til 31. december .

Den optjente ferie afholdes i et ferieår – som går fra 1. maj det efterfølgende år til 30. april.

Er du ansat i Herlev Kommune pr. 1. august 2015 har du ikke optjent ferie til afholdelse med løn i indeværende ferieår. Der resterer 1 uge af den kollektive ferie i indeværende ferieår, nemlig efterårsferien i uge 42.

Hvis du er nyuddannet eller ikke har ferieoptjening fra anden arbejdsgiver (fra kalenderåret 2014) kan du melde dig ledig i a-kassen og få dagpenge. Du skal gøre opmærksom på, at du er ramt af en ”kollektiv ferielukning”. Du skal melde dig ledig første dag i ferien.

Er du ansat i Herlev Kommune pr. 1. august 2014 vil du have optjent noget ferie til afholdelse med løn i indeværende ferieår. Den optjent ferie blev afholdt i sommerferiens første uger og der er ikke optjening tilbage til efterårsferien. Hvis du ikke har ferieoptjening fra anden arbejdsgiver i starten af 2014 kan du melde dig ledig i a-kassen og få dagpenge. Du skal gøre opmærksom på, at du er ramt af en ”kollektiv ferielukning”. Du skal melde dig ledig første dag i ferien.

Op til ferierne orienterer dlf/a i medlemsbladet folkeskolen.

Hvis du har skiftet arbejdsgiver, vil du i april måned året efter modtage et feriekort fra din tidligere arbejdsgiver.

Læs mere her

http://www.dlf.org/arbejdsliv/dit-job/ferie/ferie-for-nyansatte